ອອສເຕຣເລຍ ຍຶດຢາບ້າ ກັບເຮໂຣອິນ ມູນຄ່າ 525 ລ້ານໂດລາ
ຕໍາຫລວດ​ໄດ້​ທໍາ​ການ​ຈັບ​ກຸມ 7 ຄົນ ຮວມທັງ 4 ຄົນ​ຈາກ​ຮົງ​ກົງ ​ແລະຊາວອອສ​ເຕຣ​ເລຍ 3 ຄົນ​ ​ໃນ​ຖານ​ມີ​ສ່ວນ​ພົວພັນ​ກັບ​ຄະດີ​ນີ້. 
ເຈົ້າໜ້າທີ່ຕໍາຫລວດ ອອສເຕຣເລຍ ກ່າວວ່າ ເຂົາເຈົ້າ ຍຶດໄດ້ຢາບ້າ methamphetamine ປະເພດ crystal ຄືແກ້ວໃສໆ ແລະຢາ herion ທີ່ສຸກເຊື່ອງໄວ້ນໍາວິນຄ້ານໍາເຂົ້າ ຊຶ່ງມີລາຄາ ທ້ອງຕະຫລາດ ເຖິງ 525 ລ້ານໂດລາ ເຈົ້າໜ້າທີ່ກ່າວໃນວັນອັງຄານນີ້ວ່າ ຢາເສບຕິດດັ່ງກ່າວໄດ້ຖືກລັກລອບນໍາເຂົ້າມາໃນປະເທດ ຢູ່ໃນສິນຄ້າປະເພດໜໍ້ແລະໂຖດີນ ແຕ່ບໍ່ໄດ້ບອກວ່າ ຖືກສົ່ງມາຈາກໃສກັນແທ້ ຕໍາຫລວດໄດ້ທໍາການຈັບກຸມ 7 ຄົນ ຮວມທັງ 4 ຄົນຈາກຮົງກົງ ແລະຊາວອອສເຕຣເລຍ 3 ຄົນ ໃນຖານມີສ່ວນພົວພັນກັບຄະດີນີ້ ພວກກ່ຽວປະເຊີນກັບ ໂທດຈໍາຄຸກຕະຫລອດຊີວິດ ຖ້າຫາກຖືກຕັດສິນວ່າມີຄວາມຜິດ ຢາບ້າ methamphetamine ນໍ້າໜັກ 306 ກິໂລ ທີ່ຈັບໄດ້ນັ້ນ ແມ່ນເປັນຈໍານວນຫລາຍທີ່ ສຸດ ທີ່ໄດ້ຖືກຍຶດໄດ້ໃນອອສເຕຣເລຍ ສ່ວນຢາ heroin ຈໍານວນ 252 ກິໂລນັ້ນ ແມ່ນຈໍາ ນວນຫລາຍອັນດັບສາມ ທີ່ຖືກຈັບໄດ້ ການເຂົ້າຍຶດເອົາຢາເສບຕິດດັ່ງກ່າວ ແມ່ນມີຂື້ນຫລັງຈາກການສືບສວນເປັນ ເວລາເກືອບນຶ່ງປີ ທີ່ໄດ້ເລີ້ມຕົ້ນຂຶ້ນຈາກໄດ້ຮັບຮ່ອງຮອຍ ຈາກເຈົ້າໜ້າທີ່ ສະຫະລັດ